**Športni dan – pohod**

V petek, 23. 9. 2022, smo se z učenci POŠ Bučka, od 1. do 5. razreda, na sončno, a sveže jutro odpravili na daljši pohod po okoliških krajih. Z Bučke smo odšli proti Dulam, Dolenjim Raduljam in Štritu, kjer smo imeli krajši postanek za malico, pa tudi kakšen sladek prigrizek ni manjkal. Pot smo nadaljevali čez gozd in prišli do mostu nad dolenjsko avtocesto. Tam smo pomahali avtomobilom in tovornjakom, v zameno dobili zvočne pozdrave, zato je bila pot do šole nazaj toliko bolj prijetna, kljub kar dolgi razdalji, ki smo jo prehodili. Na Bučko smo se vrnili s skoraj praznimi nahrbtniki, a polni zadovoljstva in osebnega uspeha.

Zapisala: Nadja Cverle

Foto: Nadja Cverle, Urška Zidar







